Winwindin tehdas Haminassa.

**Winwind** oli vuosina 2000–2012  toiminut tuulivoimalaitoksia valmistava suomalainen osakeyhtiömuotoinen yritys, jonka tuotevalikoimaan kuului kapasiteetiltaan yhden ja kolmen megawatin tuulivoimalaitokset. Näitä voimalaitoksia se toimitti ja myös asensi. Yritys perustettiin Oulussa, josta sen pääkonttori siirrettiin jo alkuvuosina Espoon Keilaniemeen. Sillä oli lopussa kaksi tuulivoimalaitoksia valmistavaa tehdasta, toinen Haminassa ja toinen Intian Chennaissa, sekä toimistoja Intiassa, Ruotsissa ja Virossa. Sekä Ruotsissa että Virossa sillä oli tytäryhtiöt.*lähde?* Yritys meni konkurssiin lokakuussa 2013. Enimmillään yhtiöllä oli töissä Oulussa, Iissä ja Haminassa yhteensä noin 400 henkilöä ja Intiassa hieman enemmän.

Winwindin nimi tuotemerkkinä kirjoitettiin myös muodoissa WinWinD ja WinWind .

Historiaa
---------

Winwind perustettiin Oulussa vuonna 2000 ja alkutaipaleellaan se kehitti tuulivoimalaitoskonseptiaan siellä sijaitsevassa pääkonttorissa. Ouluun pystytettiin myös ensimmäinen pilottivaiheen voimalaitos (WWD-1-56, Oulu 1). Vuonna 2002 oli yrityksessä yhdeksän työntekijää. Sarjatuotantoa harjoittavan kokoonpanotehtaan paikkakunnaksi oli valikoitunut Iin kunta, jonne alettiin vuonna 2002 rakentamaan tuotantohallia ja joka otettiin kokonaan käyttöön vuoteen 2003 mennessä. Yhtiön omistuspohja muodostui vuonna 2002 seuraavista yhtiöistä ja henkilöistä: Head Future Technologies (20 %), Pohjolan Voiman tytäryhtiö Powest (20 %), Sähkö-Rantek (20 %) ja Jouko Tiuraniemi ja hänen omistamansa Voimarakenne yhdessä (40 %).

Iin tehtaan käynnistymisen yhteydessä uutisoitiin kolmen megawatin voimalaitoksen suunnittelun alkamisesta. Kolmen megawatin pilottilaitos pystytettiin Ouluun marraskuussa 2004 (WWD-3-90 ) ja Kemiin toinen joulukuussa 2005 (WWD-3-90 ). Intialaiseen Sterling Infotech Group -konserniin (SIG) kuulunut sijoitusyhtiö Avis Ventures Ltd teki 20 miljoonan euron pääomasijoituksen Winwindiin elokuussa 2006. SIGin omistusosuudeksi tuli 40 %. Syyskuussa 2006 Abu Dhabi Future Energy Company teki 120 miljoonan euron sijoituksen yritykseen ja se sai siitä vastineeksi 40 % osakeosuuden. Tammikuussa 2007 Avis Ventures Ltd osti Proventian osuuden Winwindista, jolloin SIGsta tuli enemmistöomistaja. Näiden kahden lisäksi loput osakkeista omisti Suomen Teollisuussijoitus. Vuonna 2008 uutisoitiin, että Winwind käynnistää Haminassa kolmen megawatin tuulivoimalaitoksien valmistustehtaan. Ensimmäisessä vaiheessa ilmoitettiin 240 työntekijän tarpeesta. Osa työstä oli tarkoitus teetättää alihankintatyönä. Tehtaan harjanostajaisia vietettiin elokuussa 2009, jolloin työntekijöitä oli 20. Lokakuussa 2009 yhtiö ilmoitti aikeestaan sulkea Iin tehtaansa, koska pienempien voimaloiden markkinat olivat heikkenemässä. Tehtaan lisäksi suljettiin myös Limingan varasto, joten sen 26 henkilöä irtisanottiin. Yhden megawatin voimaloiden tuotanto siirrettiin Siva Groupin tehtaille Intiaan Chennaihiin. Tässä vaiheessa Winwindin osuus Suomen tuulivoimasta oli jo huomattava. Kuitenkin Haminan tehtaan tuotannon kasvattaminen tapahtui suunniteltua hitaammin johtuen Euroopan talouden hidastumisesta. Laman odotettu loppuminen viivästyi ja kolmen megawatin voimaloiden tilauksia tuli vuonna 2010 hitaasti. Yhtiö ilmoitti kesällä 70 työntekijän vähennyksistä Oulun ja Espoon toimistoissa ja Haminan tehtaan yli kuukauden mittaisista lomautuksista. Seuraavana vuonna 2011 lomautuksilta vältyttiin ja yhtiö ilmoitti alkavansa suunnitella arktisiin olosuhteisiin soveltuvia kolmen megawatin voimaloita. Vielä syyskuussa Winwindin työntekijöiden lukumäärä oli noin 800, kun laskettiin mukaan sekä Intian että Suomen työntekijät. Tilanne säilyi kuitenkin vuosina 2011 ja 2012 heikkona ja lopulta elokuussa 2012 Haminan tehtaan työntekijät lomautettiin vuoden loppuun asti. Suomessa oli tuolloin työntekijöitä 230.

Vuosien 2012 ja 2013 aikana yhtiön velkojat hakivat yhtiötä saataviaan ja helmikuussa 2013 Winwind hakeutui yrityssaneeraukseen. Saneerausohjelma jätettiin heinäkuussa Espoon käräjäoikeuteen, mutta lopulta yhtiö asetettiin konkurssiin lokakuussa 2013 yhtiön omasta pyynnöstä. Yhtiön 70 Haminassa työskennellyttä ja muut 70 työntekijää irtisanottiin lopulta kaikki. Yhtiön omistivat tässä vaiheessa Sterling Infotech Group, Abu Dhabilainen Masdar ja Suomen Teollisuussijoitus Oy. Yhtiö poistettiin verorekisteristä tammikuussa 2017 ja kaupparekisteristä helmikuussa 2017.

* Olkilutoon pystytetty ja nykyään purettu tuulivoimalaOlkilutoon pystytetty ja nykyään purettu tuulivoimala
* Oulussa käoekäytössä ollut pilottivoimalaitos.Oulussa käoekäytössä ollut pilottivoimalaitos.
* Viroon Aulepaan kuljetettava konehuone.Viroon Aulepaan kuljetettava konehuone.

Tuulivoimalaitoksia
-------------------

Winwindin tuulivoimalaitoksia tuotettiin vain kahdessa teholuokassa, yhden ja kolmen megawatin tehoisina. Niitä valmistettiin noin 130, joiden kokonaiskapasiteetti oli yhteensä 300 megawattia, ja joista Suomeen asennettiin 70 megawattia. Voimalan mallit nimettiin WWD, jonka jäljessä oli merkintä 1 tai 3 kapasiteetin mukaan, ja tarvittaessa tuuliturbiinin halkaisijan mitta täysinä metreinä. Esimerkiksi WWD-1-56 oli pienin tuulivoimala, joka oli teholtaan yksi megawatti ja tuuliturbiinin halkaisija oli 56 metriä.

Winwindin rakentamia tuulivoimaloita on myyty jonkin verran Suomeen, mutta useimmat niistä on purettu vikaantumisten ja varaosien puutteen vuoksi (tilanne vuonna 2023). Winwindin voimalat tuottavat sähköä Suomen lisäksi myös esimerkiksi Virossa, Ruotsissa, Ranskassa, Intiassa ja Kiinassa.

### Yhden megawatin voimalat

Yhden megawatin tuulivoimaloita valmistettiin vuoteen 2009 asti Iin tehtaalla, mutta sen jälkeen valmistus siirrettiin Chennaihin. Niitä on pystytetty Suomeen 13 ja maailmanlaajuisesti yhteensä 74 (tilanne syyskuussa 2010 *lähde?*). Voimaloita oli ainakin kolme mallia:

WWD-1-56, WWD-1-60 ja WWD-1-64.

Mallia WWD-1-56 asennettiin ainakin Kokkolaan (3 kappaletta), Kristiinankaupungin satamaan (3), Eurajoen Olkiluotoon (1 ), Oulunsalon Riutunkariin (3) ja Ruotsiin Tjustorpiin (1). Mallia WWD-1-60 asennettiin Oulun Vihreäsaareen (1) ja Ruotsin Smedbyhyn (1). WWD-1-64 oli suosituin malli. Sitä oli myyty ainakin 22 tuulivoimapuistoon. Suomessa sitä pystytettiin Fränsvikeniin (1), Poriin Hilskansaareen (1) ja Iin Laitakariin (1). Ruotsissa sitä asennettiin vähintään viiteen tuulipuistoon, Portugalissa kolmeen tuulipuistoon (4) ja Ranskassa yhdeksään tuulipuistoon (22).

### Kolmen megawatin voimalat

Kolmen megawatin tuulivoimalaitoksia valmistettiin Haminan tehtailla vuodesta 2009 vuoteen 2012, jonka jälkeen alkoivat lomautukset. Niiden tekniikkaa esittelee artikkeli WWD-3. Niitä on asennettu Suomessa 20 ja maailmalla yhteensä 72 *lähde?*. Kolmen megawatin malleja olivat ainakin: 

WWD-3-90, WWD-3-100, WWD-3-103 ja WWD-3-109.

Kolmen megawatin mallia WWD-3-90 myytiin Suomessa ainakin Kemin Ajokseen (1 ), Porin Reposaareen (2), Haminan Summan satamaan (3, ) ja Oulun Vihreäsaareen (1). Ruotsissa niitä on Hummlekärrissä (2) ja Uljabodassa (10). Seuraavaksi suurinta mallia WWD-3-100 myytiin Suomessa Kemin Ajokseen (10 ) ja Oulunsalon Riutunkariin (2), Tšekissä Pcheryyn (2), Marokossa Oualidiaan (5), Ruotsissa Vänerniin (7), Virossa Aseriaruun (8), Aulepaan (16), Esivereen (4), Vanakülaan (3) ja Viru-Nigulaan (8). Mallia WWD-3-103 asennettiin vain Ranskassa Fiefsiin (1) ja Sains-lès-Pernesiin (2). Mallia WWD-3-109 ei ehkä myyty yhteenkään tuulivoimapuistoon. Piirrustuspäydältä ehti vielä vuonna 2011 syntyä malli WinWinD-3-120, jonka tuuliturbiinin halkaisija oli 120 metriä. Sitäkään ei ole myyty yhteenkään tuulipuistoon.

Huomioita
---------

1. 1 2 3  Asia on luettu enganninkielisen Wikipedian artikkelista en:WinWinD, jossa siitä oli vanhat lähteet.

Lähteet
-------

1. ↑  Winwindin toimitusjohtaja toiveikas vaikeuksista huolimatta  15.1.2013. Helsinki:  YLE. Viitattu 20.12.2023.
2. 1 2 3  Suomalaista tuulivoimaa (sivuston ylläpitäjästä ei ole tietoa) *winwind.fi*. Viitattu 18.12.2023.
3. 1 2  Winwind Oy *kauppalehti.fi*.  13.02.2017. Helsinki:  Kauppalehti/Alma Talent Oy. Viitattu 18.12.2023.
4. 1 2  Moksu, Mika: Tuulivoimayhtiö Winwind konkurssiin *yle.fi*.  3.10.2013. Helsinki:  YLE. Viitattu 18.12.2023.
5. 1 2 3  Aihe: Winwind Oy (Aihelista) *yle.fi*. Helsinki:  YLE. Viitattu 19.12.2023.
6. ↑  Laakso, Timo & Holttinen, Hannele: Tuulivoiman tuotantotilastot (PDF) (s. 11–13, liite 1) *vuosiraportti 2001*.  27.5.2002. Helsinki:  Valtion tieteellinen tutkimuskeskus. Viitattu 20.12.2023.
7. ↑  Iihin ensimmäinen tuulivoimalaitos *yle.fi*.  8.7.2002. Helsinki:  YLE. Viitattu 18.12.2023.
8. 1 2  Tuulivoimaloiden sarjatuotanto käynnistynyt *yle.fi*.  26.9.2002. Helsinki:  YLE. Viitattu 18.12.2023.
9. ↑  Haapakoski, Kati: Winwind pyrkii tuulivoimaloillaan Euroopan kärkeen *is.fi*.  8.4.2002. Helsinki:  IS/Taloussanomat. Viitattu 19.12.2023.
10. 1 2  Holttinen, Hannele: Tuulivoiman tuotantotilastot (PDF) (s. 9–10, 12, liite 2) *vuosiraportti 2004*.  2005. Helsinki:  Valtion tieteellinen tutkimuskeskus. Viitattu 20.12.2023.
11. ↑  Holttinen, Hannele: Tuulivoiman tuotantotilastot (PDF) (s. 9–13, liite 2) *vuosiraportti 2005*.  2006. Helsinki:  Valtion tieteellinen tutkimuskeskus. Viitattu 20.12.2023.
12. ↑  Huusko, Marko: Intialaiset Lesosen & kump. Winwindiin *pvo.fi*.  30.08.2006. Helsinki:  Talentum.  Arkistoitu 9.10.2006. Viitattu 18.12.2023.
13. ↑  Leino, Raili: Intialaiset Lesosen & kump. Winwindiin *Arkitekniikkatalous.fi*.  24.1.2007. Helsinki:  Tekniikka & Talous.  Arkistoitu. Viitattu 18.12.2023.
14. 1 2  Hamina saa satoja uusia työpaikkoja *yle.fi*.  11.12.2008. Helsinki:  YLE. Viitattu 18.12.2023.
15. ↑  WinWind nousee harjaan Haminassa *yle.fi*.  13.8.2009. Helsinki:  YLE. Viitattu 18.12.2023.
16. ↑  WinWind sulkee Iin tehtaansa *yle.fi*.  27.10.2009. Helsinki:  YLE. Viitattu 18.12.2023.
17. ↑  Holttinen, Hannele: Tuulivoiman tuotantotilastot (PDF) (s. 2, 12–16, 27, 36, liite 2) *vuosiraportti 2010*.  2011. Helsinki:  Valtion tieteellinen tutkimuskeskus. Viitattu 20.12.2023.
18. 1 2  WinWind käynnistyy hitaasti *yle.fi*.  16.6.2010. Helsinki:  YLE. Viitattu 18.12.2023.
19. ↑  WinWind lomauttaa työntekijöitä Haminassa *yle.fi*.  24.3.2010. Helsinki:  YLE. Viitattu 18.12.2023.
20. ↑  WinWind kehittää arktista tuulivoimalaa *yle.fi*.  23.6.2011. Helsinki:  YLE. Viitattu 18.12.2023.
21. ↑  WinWindin irtisanomiset odotettua pienemmät *hs.fi*.  10.10.2011. Helsinki:  Helsingin Sanomat.  Arkistoitu 12.10.2011. Viitattu 19.12.2023.
22. ↑  Klemettilä, Pasi: Win­win­dil­lä on rahat vähissä - pal­kan­mak­sus­sa puut­tei­ta *kaleva.fi*.  26.05.2012. Oulu:  Kaleva. Viitattu 19.12.2023.
23. ↑  Winwind hakeutui yrityssaneeraukseen *yle.fi*.  7.2.2013. Helsinki:  YLE. Viitattu 18.12.2023.
24. ↑  Kykkänen, Valtteri: Winwindin saneerausohjelma jätetty käräjäoikeuteen *yle.fi*.  5.7.2013. Helsinki:  YLE. Viitattu 18.12.2023.
25. ↑  Aihe: Winwind Oy (Aihelista) *yle.fi*. Helsinki:  YLE. Viitattu 19.12.2023.
26. ↑  Winwindin Iin tehtaan tuotanto siirretään Intiaan *hs.fi*.  27.10.2009. Helsinki:  Helsingin Sanomat.  Arkistoitu 30.12.2009. Viitattu 19.12.2023.
27. 1 2 3  Winwind *www.thewindpower.net*.  1.9.2023. Ranska:  The Wind Power. Viitattu 19.12.2023. (englanniksi)
28. ↑  Aihe: Winwind Oy (Aihelista) *yle.fi*. Helsinki:  YLE. Viitattu 19.12.2023.
29. ↑  Winwind WWD-1-56 *www.thewindpower.net*.  7.5.2018. Ranska:  The Wind Power. Viitattu 19.12.2023. (englanniksi)
30. ↑  Laakso, Timo: Tuulivoiman tuotantotilastot (PDF) (s. 11–14, liite 1) *vuosiraportti 2003*.  14.5.2004. Helsinki:  Valtion tieteellinen tutkimuskeskus. Viitattu 20.12.2023.
31. ↑  Winwind WWD-1-60 *www.thewindpower.net*.  7.5.2018. Ranska:  The Wind Power. Viitattu 19.12.2023. (englanniksi)
32. ↑  Winwind WWD-1-64 *www.thewindpower.net*.  7.5.2018. Ranska:  The Wind Power. Viitattu 19.12.2023. (englanniksi)
33. 1 2  Kemi Ajos, Tuulipuisto (PDF) (esite) *pvo.fi*. Kemi:  Pohjan Voima.  Arkistoitu 13.10.2007. Viitattu 18.12.2023.
34. ↑  Winwind WWD-3-90 *www.thewindpower.net*.  7.5.2018. Ranska:  The Wind Power. Viitattu 19.12.2023. (englanniksi)
35. ↑  Winwind WWD-3-100 *www.thewindpower.net*.  7.5.2018. Ranska:  The Wind Power. Viitattu 19.12.2023. (englanniksi)
36. ↑  Winwind WWD-3-103 *www.thewindpower.net*.  7.5.2018. Ranska:  The Wind Power. Viitattu 19.12.2023. (englanniksi)
37. ↑  Winwind WWD-3-109 *www.thewindpower.net*.  7.5.2018. Ranska:  The Wind Power. Viitattu 19.12.2023. (englanniksi)
38. ↑  Winwind WWD-3-120 *www.thewindpower.net*.  7.5.2018. Ranska:  The Wind Power. Viitattu 19.12.2023. (englanniksi)

Aiheesta muualla
----------------

* Kuvia tai muita tiedostoja aiheesta **Winwind** Wikimedia Commonsissa

* Riederer, Klaus: Mielipide/muistutus kaavoituksesta (PDF) *kar.fi*.  1.7.2019. Loviisa:  KAR Oy.
* Winwind navakassa myötätuulessa, Oulun kaupunki